Foto: Čitatelj Indexa



UVALA Milna nalazi se na južnoj strani otoka Visa. Od grada Visa udaljena je desetak kilometara, a do nje vodi cesta. Pješčanoj plaži u uvali Milna posljednjih je mjeseci bitno izmijenjen izgled.

"Plaža je zaštićena kao dio Europske ekološke mreže. Investitor je sam Grad Vis po nalogu gradonačelnika (Ivo Radica op.a.) koji je, iako upozoravan i usmjeravan od strane institucija odlučio samovoljno betonirati prirodnu pješčanu plažu. Kao razlog betoniranja navode se predizborna obećanja koja je isti obećao ispuniti ako pobijedi. Kako na otoku Visu živi malo stanovnika, svaki broj je važan te se glasovi skupljaju i na teret prirode", piše čitatelj portala Index čiji su podaci poznati redakciji.

Tekst se nastavlja ispod oglasa

Gradonačelnik nije odgovorio na više poziva novinara

Gradonačelnika Visa Ivu Radicu zvali smo u više navrata kako bi čuli i njegovo mišljenje o radovima koji su obavljeni na plaži u uvali Milna, no odgovor iz njegovog ureda bio je da je na "sastanku" ili "terenu".